愚人節港姐大鬥法 莊子璇突爆婚訊 遭鄧凱文狙擊
港姐冠軍莊子璇昨日突晒低胸婚紗照,更留言:「我結婚了!」即惹來與《聲夢傳奇2》的彭家賢拉埋天窗的揣測。至於跟她同屆的巨咪港姐鄧凱文也不讓莊子璇專美,晒爆乳婚紗相吸睛,兩大港姐婚照互片。
之前否認過有男朋友的莊子璇,在昨日愚人節突然在社交網上載婚紗照,並留言:「我結婚了!」只見穿上低胸婚紗的她,一臉待嫁姑娘的模樣,搞到疑幻似真,不過有網民即突破盲點,問她:「邊個係你老公?」亦有人順勢留言:「愚人節快樂!祝你新婚快樂!」而與莊子璇同屆的新咪神鄧凱文亦有上載婚照,並留言:「Yes,I Do!」只見擁有巨咪的她比莊子璇更胸猛,「愚人節婚紗角力大賽」先贏一仗。
被懷疑與彭家賢撻着
莊子璇接受本報訪問,承認「婚訊」是流料,她說:「多謝關心,之前都鍾意同朋友喺愚人節開玩笑,今年希望可以同大家一齊開吓玩笑。」至於穿上婚紗則是為婚宴場地拍攝廣告:「第一次着婚紗,係一個新體驗,同埋想同大家分享第一次拍廣告。」
不過,莊子璇開的玩笑卻惹來緋聞,網民紛紛八卦她是否與《聲夢傳奇2》的彭家賢(Zayden)「結婚」,她則說:「可能因為拍《J Music》大多數都係同佢一齊拍檔,所以大家會覺得我哋比較Friend。拍拖就完全唔恨,因為依家淨係學業都兼顧唔到。」
鄧凱文自細恨着婚紗
至於鄧凱文坦言今次拍婚紗照留倩影絕對是一償心願,她說:「我細細個已經好鍾意睇人哋着婚紗,同屋企人行街見到人哋影婚紗相就會行過去問可唔可以合照?因為覺得着婚紗好靚,所以就去圓夢囉!」問到有否想過將來的夢想婚禮時,她笑言:「未諗呀!依家梗係專注工作先啦,仲細個!」